ԼՂՀ անկախության ձեռք բերումից հետո հանրապետությունում սկսվեց աստիճանաբար ձևավորվել անշարժ գույքի շուկան: Անշարժ գույքի նկատմամբ օտարման գործարքները սկսվեցին իրավաբանական ձևակերպումներ ստանալ և դրա հետ մեկտեղ առաջացավ անշարժ գույքի հաշվառման, բնական, տնտեսական և իրավական կարգավիճակի, տեղաբաշխման ու չափերի, դրանց որակական բնութագրերի, իրավական ռեժիմի, սեփականության և այլ գույքային իրավունքների ու դրանց սահմանափակումների պետական գրանցման, անշարժ գույքի գնահատման հավաստի տեղեկությունների համակարգի ստեղծման անհրաժեշտությունը: